KIKštarter – Kreativna Industrija Kamnik

Delavnica: Uporaba AI v turizmu
2026-05-07 10:00 - 2026-05-12 14:00 (Europe/Ljubljana)
UPORABA AI V TURIZMU
Praktična delavnica za sodobna turistična podjetja
Kako lahko umetna inteligenca postane vaš konkreten poslovni pomočnik in ne le zanimiva novost?
Vabimo vas na praktično delavnico Uporaba AI v turizmu, na kateri bomo skozi dva vsebinsko povezana dneva pokazali, kako lahko AI orodja učinkovito vključite v vsakdanje delo v turističnem sektorju. Delavnica je namenjena vsem, ki želite razumeti osnove uporabe umetne inteligence in jo nato prenesti v resnične poslovne naloge, od marketinga in prodaje do administracije, kadrov in poslovne podpore.
Prvi del delavnice bo namenjen temeljem učinkovite uporabe AI orodij:

osnovnim nastavitvam in uporabniški pripravi orodij,
personalizaciji za bolj relevantne rezultate,
osnovam prompt inženiringa,
praktičnim primerom priprave učinkovitih ukazov,
delu s projekti in boljšemu strukturiranju nalog.

Drugi del delavnice pa bo osredotočen na konkretno uporabo AI pri ključnih poslovnih funkcijah turističnega podjetja:

v marketingu in promociji,
pri prodaji in pripravi ponudb,
pri upravljanju ugleda ter analizi povratnih informacij,
v administraciji, dokumentaciji in poslovni podpori,
pri HR izzivih in kadrovskih procesih.

Cilj delavnice je jasen: iz osnovne uporabe preiti v konkretne poslovne naloge, kjer AI pomaga prihraniti čas, izboljšati kakovost dela in podpreti boljše odločitve.
Ker je delavnica izrazito praktično usmerjena, je udeležba z lastnim prenosnikom obvezna, saj bodo udeleženci vsebine sproti preizkušali na konkretnih primerih.
To ne bo predavanje o prihodnosti. To bo delavnica za delo tukaj in zdaj.
Prihodnost ne pripada tistim, ki bodo uporabljali največ orodij, ampak tistim, ki bodo znali nova orodja najbolje povezati s svojim delom, svojo ekipo in svojimi cilji.
Predavateljica: Nina Knific, direktorica podjetja Between TMC in Out of office
Prijavni obrazec: KLIK KLIK
Udeležba je za člane KIKštarterja brezplačna.
Redna cena: 99€+DDV
Prijave do 1. maja 2026: 49€+DDV
